Борис Младенов-Young
Сред снежна белота в премяна бяла…

chitanka.info

На Н.[1]

Сред снежна белота в премяна бяла,

окъпана от сутрешни лъчи,

като принцеса, сладък сън заспала,

спокойна, неподвижна тя лежи.

Лицето й в застинала усмивка

необичайно розово блести

и все тъй и във вечната почивка

е то красиво, без коси дори.[2]

Клепачите й — плахи пеперуди,

притихнали, не трепват в свят покой.

Не може нищо — ни сълзи безброй,

ни майчиният плач да я разбуди.

През тази нощ отнесе болест зла

там, в небесата нейната душа!

Сидни, Австралия — 2016 г.

[1] Истински случай ↑

[2] Alopecia — опадане на косата — характерен страничен ефект от химиотерапия. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.